Jack Nicholson recibió o Premio Oscar a o Millor Actor en 1975 por o suyo papel en a cinta One Flew Over the Cuckoo's Nest, de Miloš Forman; un segundo Premio Oscar a o Millor Actor en 1997 por As Good as It Gets, de James L. Brooks. Tamién recibió un Oscar a o Millor Actor Segundario en 1983 por Terms of Endearment, de James L. Brooks. Antiparte, Nicholson fue nominato en 1970 a l'Oscar a o Millor Actor por a suya interpretación en a cinta Five Easy Pieces, de Bob Rafelson; en 1973 por a cinta The Last Detail, dirichita por Hal Ashby; en 1974 por o suyo papel en Chinatown, de Roman Polanski; en 1985 por a suya interpretación en Prizzi's Honor, una cinta dirichita por John Huston; y en 1987 por o suyo papel en a cinta Ironweed, con dirección d'Héctor Babenco.